Avis juridique important

|

31983K0376

Σύσταση αριθ. 376/83/ΕΚΑΧ της Επιτροπής της 14ης Φεβρουαρίου 1983 περί επιβολής προσωρινού δασμού αντιντάμπινγκ στις εισαγωγές ορισμένων λαμαρινών και πλατέων εκ σιδήρου και χάλυβος καταγωγής Βραζιλίας

Επίσημη Εφημερίδα αριθ. L 045 της 17/02/1983 σ. 0014 - 0016

***** ΣΥΣΤΑΣΗ αριθ. 376/83/ΕΚΑΧ ΤΗΣ ΕΠΙΤΡΟΠΗΣ  της 14ης Φεβρουαρίου 1983  περί επιβολής προσωρινού δασμού αντιντάμπινγκ στις εισαγωγές ορισμένων λαμαρινών και πλατέων εκ σιδήρου και χάλυβος καταγωγής Βραζιλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη σύσταση αριθ. 3018/79/ΕΚΑΧ της Επιτροπής της 21ης Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Κοινότητας Άνθρακα και Χάλυβα (1), όπως τροποποιήθηκε τελευταία από τη σύσταση αριθ. 3025/82/ΕΚΑΧ (2), και ιδίως το άρθρο 11,  Μετά από διαβουλεύσεις στα πλαίσια της συμβουλευτικής επιτροπής που έχει συσταθεί με την εν λόγω σύσταση,  Εκτιμώντας:  ότι, τον Μάιο του 1982, υποβλήθηκε στην Επιτροπή καταγγελία από τη Walzstahl-Vereinigung, Duesseldorf, εκ μέρους σχεδόν όλων των κοινοτικών παραγωγών λαμαρινών και πλατέων, εκ σιδήρου ή χάλυβος, απλώς ελασματοποιηθέντων εν θερμώ, πάχους 3 mm η περισσότερο·  ότι, λόγω του ότι η καταγγελία παρέχει αποδεικτικά στοιχεία για την ύπαρξη ντάμπινγκ σε ομοειδή προϊόντα καταγωγής Βραζιλίας και την ως εκ τούτου προκύπτουσα σημαντική ζημία, η Επιτροπή ανακοίνωσε, με δημοσίευση στην Επίσημη Εφημερίδα των Ευρωπαϊκών Κοινοτήτων (3), την έναρξη διαδικασίας σχετικά με εισαγωγές ορισμένων λαμαρινών και πλατέων, σιδήρου και χάλυβα, καταγωγής Βραζιλίας και άρχισε έρευνα σε κοινοτικό επίπεδο·  ότι η Επιτροπή ενημέρωσε σχετικά τους ενδιαφερόμενους εξαγωγείς και εισαγωγείς, καθώς και τους εκπροσώπους της εξάγουσας χώρας και τους καταγγέλλοντες·  ότι η Επιτροπή έδωσε σε όλα τα άμεσα ενδιαφερόμενα μέρη την ευκαιρία να γνωστοποιήσουν γραπτώς τις απόψεις τους και να τις αναπτύξουν προφορικά· ότι ο εξαγωγέας και αρκετοί ενδιαφερόμενοι εισαγωγείς είχαν την ευκαιρία να γνωστοποιήσουν γραπτώς τις απόψεις τους·  ότι για να προβεί σε προκαταρκτική εξακρίβωση της ύπαρξης ντάμπινγκ και ζημίας η Επιτροπή προσπάθησε να λάβει και να επαληθεύσει όλες τις πληροφορίες που θεώρησε αναγκαίες· ότι η Επιτροπή έκανε επιθεωρήσεις στις εγκαταστάσεις των επιχειρήσεων Stahlwerke Peine-Salzgitter AG, Salzgitter, Thyssen AG, Duisburg και Arbed Saarstahl GmbH, Volklingen· ότι η Επιτροπή έκανε επίσης επιτόπια έρευνα στα γραφεία της Itoh O & Co. GmbH, Duesseldorf, του μόνου εισαγωγέα ο οποίος απάντησε στο ερωτηματολόγιο και στα γραφεία Thyssen Stahl Union, Duesseldorf· ότι οι βραζιλιανές αρχές αρνήθηκαν να γίνει επιτόπια επαλήθευση στα γραφεία των ενδιαφερομένων βραζιλιανών εξαγωγέων, δηλαδή της Cosipa, Σαν Πάολο· CSN, Ρίο ντε Ζανέιρο· και Usiminas, Belo Horizonte·  ότι η Επιτροπή επέλεξε το διάστημα από την 1η Αυγούστου 1981 ως τις 31 Ιουλίου 1982 ως περίοδο αναφοράς για την ύπαρξη πρακτικής ντάμπινγκ·  ότι, για τον προκαταρκτικό καθορισμό ντάμπινγκ, η Επιτροπή έκανε σύγκριση, συναλλαγή προς συναλλαγή, των τιμών εξαγωγής της Βραζιλίας με τις κανονικές αξίες που αφορούν πωλήσεις πρώτης ποιότητας υλικού κατά τη διάρκεια της περιόδου έρευνας·  ότι η Επιτροπή καθόρισε κανονική αξία για τα υπό έρευνα προϊόντα, με βάση τις βασικές τιμές (βασική + έξτρα), που δημοσιεύεται από την ίδια και εφαρμόζεται σε εισαγωγές προϊόντων παρόμοιας ποιότητας και διαστάσεων κατά την περίοδο έρευνας·  ότι οι τιμές εξαγωγής καθορίστηκαν με βάση τις τιμές που είχαν υποβληθεί γραπτώς στην Επιτροπή από τους βραζιλιανούς εξαγωγείς και που πληρώθηκαν ή είναι πληρωτέες για προϊόντα προς εξαγωγή στην Κοινότητα· ότι για το σκοπό της σύγκρισης με την κανονική αξία οι τιμές αυτές προσαρμόστηκαν σε επίπεδο cif κοινοτικά σύνορα, με πληρωμένο δασμό, με τη χρησιμοποίηση πληροφοριών που είναι διαθέσιμες στην Επιτροπή σχετικά με θαλάσσιες μεταφορές και ασφάλειες·  ότι η σύγκριση αυτή έδειξε σταθμισμένα μέσα περιθώρια ντάμπινγκ 25,4 % για την Cosipa και 23,7 % για την Usiminas· ότι, ενώ η CSN εχει επίσης εξαγάγει παρόμοια προϊόντα προς την Κοινότητα, δεν υπάρχουν διαθέσιμες πληροφορίες ως προς τις ποσότητες και τις τιμές· ότι ήταν αναγκαίο να υπολογισθεί ένα συνολικό περιθώριο και για τις τρεις εξάγουσες εταιρείες, δεδομένου ότι είναι όλες μέλη του κρατικής ιδιοκτησίας Siderbras Group· ότι το σταθμισμένο αυτό μέσο περιθώριο βασίστηκε σε εξαγωγές που έγιναν από την Cosipa και την Usiminas και βρέθηκε να είναι 24,3 %, δηλαδή αντιστοιχεί σε 72,20 ECU ανά τόνο·  ότι, σχετικά με τη ζημία, η Επιτροπή βρήκε ότι οι εισαγωγές εντός της Κοινότητας των αναφερομένων προϊόντων, καταγωγής Βραζιλίας, αυξήθηκαν από 18 074 τόνους το 1981 σε 89 808 τόνους τους πρώτους επτά μήνες του 1982· ότι οι εισαγωγές των προϊόντων αυτών στην Ομοσπονδιακή Δημοκρατία της Γερμανίας έδειξαν μια ιδιαίτερα απότομη αύξηση από 6 044 τόνους κατά το 1980 σε 14 744 τόνους κατά το 1981, και σε 81 094  τόνους κατά την περίοδο από τον Ιανουάριο έως τον Ιούλιο 1982 · ότι, επειδή το μεγαλύτερο μέρος των εισαγωγών από τη Βραζιλία διατέθηκαν στην Ομοσπονδιακή Δημοκρατία της Γερμανίας, η οποία αντιπροσωπεύει το μεγαλύτερο ποσοστό της συνολικής κοινοτικής παραγωγής σχετικών προϊόντων, η Επιτροπή συγκέντρωσε τις έρευνές της στις επιπτώσεις των εισαγωγών από τη Βραζιλία στην αγορά αυτού του Κράτους μέλους· ότι, χρησιμοποιώντας τις διαθέσιμες πληροφορίες, βρήκε ότι το μερίδιο αγοράς που αντιστοιχούσε στις εισαγωγές αυτές στη Γερμανία είχε αυξηθεί από 0,3 % κατά το 1980 σε 0,7 % κατά το 1981 και σε 5,5 % για την περίοδο από τον Ιανουάριο ως τον Ιούλιο 1982·  ότι οι τιμές των εισαγωγών αυτών ήταν ιδιαίτερα χαμηλές· ότι η Επιτροπή διαπίστωσε ότι μερικοί εισαγωγείς είχαν μεταπωλήσει τα εισαχθέντα προϊόντα στο εσωτερικό της Κοινότητας σε τιμές που ήταν σε μεγάλο βαθμό χαμηλότερες από τις τιμές των κοινοτικών παραγωγών κατά το χρόνο της παραδόσεως και χαμηλότερες από ένα επίπεδο τιμής που θα επέτρεπε στους κοινοτικούς παραγωγούς να καλύψουν το κόστος τους·  ότι η Επιτροπή εξέτασε επίσης την επίπτωση των εισαγωγών από τη Βραζιλία στην κοινοτική βιομηχανία· ότι πληροφορίες που έχει στη διάθεσή της η Επιτροπή δείχνουν ότι η παραγωγή ομοίων προϊόντων στην Ομοσπονδιακή Δημοκρατία της Γερμανίας κατά τους πρώτους επτά μήνες του 1982 ήταν 4,2 % χαμηλότερη από το επίπεδο παραγωγής του 1980 και, ακόμη, 7,4 % χαμηλότερη από τα επίπεδα παραγωγής του 1981· ότι κατά το πρώτο ήμισυ του 1982 οι πωλήσεις ομοίων προϊόντων από γερμανούς παραγωγούς στη Γερμανία ήταν 5,2 % χαμηλότερες από το 1980 και 12,9 % χαμηλότερες από τα επίπεδα του 1981, ενώ η κατανάλωση κατά τους πρώτους επτά μήνες του 1982 ήταν περισσότερο από 8 % υψηλότερη από ό,τι κατά το 1981 και το 1980· ότι, επιπλέον, η μέση μηνιαία εισαγωγή ομοίων προϊόντων από άλλα Κράτη μέλη στη Γερμανία μεταξύ Ιανουαρίου και Ιουλίου 1982 ήταν 14 513 τόνοι χαμηλότερη σε σύγκριση με το 1980 και 10 548 τόνοι χαμηλότερη σε σύγκριση με το 1981·  ότι η Επιτροπή έλαβε επίσης υπόψη της το γεγονός ότι η βιομηχανία χάλυβα της Κοινότητας διέρχεται κρίση· ότι μεταξύ του 1974 και του 1981 η παραγωγή των εν θέματι προϊόντων σημείωσε πτώση ενώ ο αριθμός των απασχολήσεων σημείωσε πτώση κατά 244 700, δηλαδή 30,8 %, μεταξύ του 1974 και του 1981· ότι η κατάσταση των παραγωγών της Κοινότητας εξακολουθεί να χαρακτηρίζεται από υπερβολικά χαμηλά επίπεδα χρησιμοποιήσεως της παραγωγικής ικανότητας και από σοβαρά μειωμένα κέρδη ή και από ζημίες·  ότι για τη βελτίωση της κατάστασης αυτής η κοινοτική πολιτική στον τομέα της βιομηχανίας σιδήρου και χάλυβα έχει σαν στόχο την εξασφάλιση ικανοποιητικών επιπέδων τιμών για τα εν θέματι προϊόντα που πωλούνται στην Κοινότητα, με τη λήψη εσωτερικών και εξωτερικών μέτρων· ότι τα εσωτερικά μέτρα συνίστανται στη θέσπιση ποσοστώσεων παραγωγής για τις επιχειρήσεις που υπάγονται στην ΕΚΑΧ και στην υποχρέωση τηρήσεως ορισμένων επιπέδων τιμών· ότι, προκειμένου οι εισαγωγές να κρατηθούν σε ορισμένα εύλογα όρια, η Κοινότητα έχει συνάψει διακανονισμούς για το χάλυβα με πολλές από τις προμηθεύτριες χώρες, με τους οποίους επιβάλλονται ποσοτικοί περιορισμοί στις εξαγωγές προς την Κοινότητα και η τήρηση των τιμών του διακανονισμού που συνδέονται στενά με την εξέλιξη των επιπέδων των τιμών στην εσωτερική αγορά της Κοινότητας·  ότι οι ποσοστώσεις παραγωγής για τους παραγωγούς της Κοινότητας προσαρμόζονται περιοδικά, βάσει προβλέψεως για τις ανάγκες εφοδιασμού και ζητήσεως για τους ενδιαφερόμενους παραγωγούς, λαμβάνοντας υπόψη την εξέλιξη των εισαγωγών από τρίτες χώρες, περιλαμβανομένων και των χωρών οι εξαγωγές των οποίων δεν καλύπτονται από διμερείς διακανονισμούς με την Κοινότητα· ότι κάθε τυχόν αιφνίδια αύξηση των εισαγωγών από τις χώρες αυτές, όπως για παράδειγμα από τη Βραζιλία, απαιτεί προσαρμογή προς τα κάτω των ποσοστώσεων των κοινοτικών παραγωγών και, ως εκ τούτου, αυξάνει τα έμμεσα έξοδα και μειώνει ακόμη περισσότερο τα περιθώρια κερδών τους·  ότι η εισαγωγή σημαντικών ποσοτήτων προϊόντων που αποτελούν αντικείμενο πρακτικής ντάμπινγκ στην Κοινότητα θέτει, εξάλλου, σε αμφισβήτηση τους στόχους των εξωτερικών μέτρων που θεσπίζονται στο πλαίσιο της κοινοτικής πολιτικής χάλυβα· ότι οι τρίτες χώρες που έχουν συνάψει εμπορικούς διακανονισμούς στον τομέα του χάλυβα με την Κοινότητα θα τηρούν και θα ανανεώνουν τους διακανονισμούς αυτούς μόνον υπό την προϋπόθεση ότι θα διαβλέπουν εύλογες πιθανότητες για την πραγματοποίηση πωλήσεων των ποσοτήτων που προβλέπονται στα επίπεδα τιμών που έχουν συμφωνηθεί· ότι σημαντικές εισαγωγές προϊόντων, που αποτελούν αντικείμενο πρακτικής ντάμπινγκ, από πηγές που δεν καλύπτονται από διακανονισμό θέτουν σε κίνδυνο την ισορροπία όχι μόνον των συστημάτων εσωτερικών ποσοστώσεων και τιμολογήσεως, αλλά και των ποσοστώσεων και τιμών που συμφωνούνται με τις περισσότερες από τις προμηθεύτριες χώρες·  ότι η Επιτροπή εξέτασε κατά πόσο η βλάβη προέρχεται από άλλους παράγοντες, οι οποίοι, μεμονωμένα ή σε συνδυασμό, μπορούσαν να επηρεάσουν αρνητικά την κοινοτική βιομηχανία, όπως η ποσότητα και οι τιμές των εισαγωγών από άλλες τρίτες χώρες· ότι, ενώ το επίπεδο καταναλώσεως στη Γερμανία αυξήθηκε πάνω από 14 000 τόνους το μήνα μεταξύ 1981 και 1982, ο όγκος των εισαγωγών από άλλες χώρες μη μέλη στην Ομοσπονδιακή Δημοκρατία της Γερμανίας αυξήθηκε κατά ένα πολύ μικρότερο ποσοστό, από ένα μηνιαίο μέσο όρο 44 654 τόνων κατά το 1981 σε ένα μέσο όρο 53 495 τόνων στους επτά πρώτους μήνες του 1982· ότι από τον Ιανουάριο έως τον Ιούνιο του 1982, περίπου τρία τέταρτα των εισαγωγών αυτών προέρχονται από χώρες με τις οποίες έχει συναφθεί διακανονισμός και των οποίων οι εξαγωγές πρέπει να τηρούν αυστηρά τα ελάχιστα επίπεδα τιμών· ότι οι επιπτώσεις των εισαγωγών που αποτελούν αντικείμενο ντάμπινγκ από τη Βραζιλία, οι οποίες αποτελούν περισσότερο απ162 % των εισαγωγών από χώρες με τις οποίες δεν έχει συναφθεί διακανονισμός, έχουν απομονωθεί από τους λοιπούς αυτούς παράγοντες·  ότι, λαμβάνοντας υπόψη την ήδη δύσκολη κατάσταση της κοινοτικής βιομηχανίας και των προσπαθειών που γίνονται για την αναδιάρθρωση, η Επιτροπή έφθασε στο προκαταρκτικό συμπέρασμα ότι οι εισαγωγές ντάμπινγκ καταγωγής Βραζιλίας προξενούν ή κινδυνεύουν να προξενήσουν ζημία στην κοινοτική βιομηχανία·  ότι, με τις συνθήκες αυτές και για να προληφθούν περαιτέρω ζημίες κατά τη διάρκεια της διαδικασίας, η προστασία των συμφερόντων της Κοινότητας απαιτεί άμεση επέμβαση, που συνίσταται στην επιβολή ενός προσωρινού δασμού αντιντάμπινγκ· ότι, λαμβάνοντας υπόψη το μέγεθος της ζημίας που προκλήθηκε, το ποσοστό του δασμού αυτού θα πρέπει να είναι ίσο προς το περιθώριο ντάμπινγκ που έχει ήδη προκαταρκτικά καθοριστεί, λαμβανομένης υπόψη κάθε μειώσεως αξίας που θα ζητηθεί από τους εισαγωγείς και που θα καθοριστεί προς ικανοποίηση των αρμοδίων εθνικών αρχών·  ότι θα πρέπει να καθοριστεί ένα χρονικό όριο εντός του οποίου τα ενδιαφερόμενα μέρη, μετά την επιβολή του προσωρινού δασμού, μπορούν να καταστήσουν τις απόψεις τους γνωστές και να ζητήσουν ακρόαση από την Επιτροπή,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  1. Επιβάλλεται προσωρινός δασμός αντιντάμπινγκ στις λαμαρίνες και πλατέα εκ σιδήρου ή χάλυβος καταγωγής Βραζιλίας, που δεν έχουν τύχει περαιτέρω επεξεργασίας εκτός από ελασματοποίηση εν θερμώ, πάχους 3 mm η περισσότερο, που υπάγονται στη διάκριση 73.13 Β Ι ex α) του Κοινού Δασμολογίου και αντιστοιχούν στους κώδικες NIMEXE 73.13-17, 19, 21 και 23.  2. Το ποσό του δασμού ισούται προς 72,20 ECU ανά 1 000 χιλιόγραμμα καθαρού βάρους.  3. Ωστόσο, το ποσό του δασμού αυτού μειώνεται στο βαθμό που ο εισαγωγέας αποδεικνύει στις αρμόδιες εθνικές αρχές ότι η ποιότητα των προϊόντων αυτών είναι κατώτερη από την ποιότητα που περιγράφεται στην τελευταία δημοσίευση των βασικών τιμών της Επιτροπής.  4. Οι ισχύουσες περί δασμών διατάξεις ισχύουν και για την εφαρμογή του δασμού αυτού.  5. Η άδεια για ελεύθερη κυκλοφορία στην Κοινότητα των προϊόντων που αναφέρονται στην παράγραφο 1 θα χορηγείται αφού καταβληθεί εγγύηση που ισοδυναμεί με το ποσό του προσωρινού δασμού.  Άρθρο 2  1. Με την επιφύλαξη του άρθρου 7 παράγραφος 4 υπό β) και γ) της σύστασης αριθ. 3018/79/ΕΚΑΧ, τα ενδιαφερόμενα μέρη μπορούν να καταστήσουν τις απόψεις τους γνωστές και να ζητήσουν ακρόαση από την Επιτροπή μέσα σε ένα μήνα από την έναρξη ισχύος της σύστασης αυτής.  2. Η σύσταση αυτή, με την επιφύλαξη των άρθρων 11, 12 και 14 της σύστασης αριθ. 3018/79/ΕΚΑΧ, ισχύει για τέσσερις μήνες, εκτός αν η Επιτροπή υιοθετήσει οριστικά μέτρα πριν από τη λήξη της περιόδου αυτής.  Άρθρο 3  Η παρούσα σύσταση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 14 Φεβρουαρίου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 339 της 31. 12. 1979, σ. 15.  (2) ΕΕ αριθ. L 317 της 13. 11. 1982, σ. 17.  (3) ΕΕ αριθ. C 197 της 31. 7. 1982, σ. 3.


Avis juridique important

|

31977H0714

77/714/ΕΟΚ: Σύσταση του Συμβουλίου της 25ης Οκτωβρίου 1977 περί της δημιουργίας συμβουλευτικών οργάνων ή Επιτροπών στα κράτη μέλη για την προώθηση της συνδυασμένης παραγωγής θερμότητας και ισχύος και την αξιοποίηση της παραμένουσας θερμότητας

Επίσημη Εφημερίδα αριθ. L 295 της 18/11/1977 σ. 0005 - 0006 Ελληνική ειδική έκδοση: Κεφάλαιο 12 τόμος 1 σ. 0231  Ισπανική ειδική έκδοση: Κεφάλαιο 12 τόμος 3 σ. 0038  Πορτογαλική ειδική έκδοση : Κεφάλαιο 12 τόμος 3 σ. 0038

ΣΥΣΤΑΣΗ ΤΟΥ ΣΥΜΒΟΥΛΙΟΥ της 25ης Οκτωβρίου 1977 περί της δημιουργίας συμβουλευτικών οργάνων ή επιτροπών στα Κράτη μέλη για την προώθηση της συνδυασμένης παραγωγής θερμότητος και ισχύος και την αξιοποίηση της παραμενούσης θερμότητοςΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  το σχέδιο της Επιτροπής,  Εκτιμώντας:  ότι στο ψήφισμά του της 17ης Σεπτεμβρίου 1974 περί της νέας στρατηγικής για την ενεργειακή πολιτική της Κοινότητος(1), το Συμβούλιο ενέκρινε ως στόχο τη "μείωση του ρυθμού αυξήσεως της εσωτερικής καταναλώσεως με τη λήψη μέτρων ορθολογικής  χρησιμοποιήσεως και εξοικονομήσεως της ενεργείας, χωρίς αυτό να θέσει σε κίνδυνο τους στόχους της οικονομικής και κοινωνικής αναπτύξεως"- ότι η βελτίωση της ορθολογικής χρησιμοποιήσεως της ενεργείας είναι γενικά επωφελής για το περιβάλλον- ότι στο ψήφισμά του της 17ης Δεκεμβρίου 1974 περί του προγράμματος κοινοτικής δράσεως στον τομέα της ορθολογικής χρησιμοποιήσεως της ενεργείας(2), το Συμβούλιο έλαβε υπό σημείωση ότι στην ανακοίνωσή της προς το Συμβούλιο με τίτλο "Ορθολογική  χρησιμοποίηση της ενεργείας", η Επιτροπή κατήρτισε ένα πρόγραμμα κοινοτικής δράσεως στο θέμα αυτό- ότι μια πιο ορθολογική χρησιμοποίηση της ενεργείας δύναται να επιτευχθεί με μεγαλύτερη προσφυγή στη συνδυασμένη παραγωγή θερμότητος και ισχύος και με αξιοποίηση της παραμενούσης θερμότητος στους τομείς της βιομηχανίας, της παραγωγής ηλεκτρικής ενεργείας  και της παροχής θερμότητος εξ αποστάσεως- ότι η εφαρμογή της τεχνικής αυτής απαιτεί τη λύση μιας σειράς συνθέτων προβλημάτων οικονομικού, τεχνικού, διοικητικού και νομοθετικού χαρακτήρος- ότι η λύση αυτών των προβλημάτων εξαρτάται κατά μεγάλο μέρος από παράγοντες τοπικούς, περιφερειακούς και εθνικούς- ότι η αναζήτηση λύσεων σε τοπικό και περιφερειακό επίπεδο διευκολύνεται από την ανταλλαγή πληροφοριών και τη συνεργασία σε εθνικό και κοινοτικό επίπεδο,  ΣΥΝΙΣΤΑ ΣΤΑ ΚΡΑΤΗ ΜΕΛΗ:  1. να προβούν στη σύσταση, κατά το μέτρο που δεν υφίστανται ήδη, ενός ή περισσοτέρων συμβουλευτικών οργάνων ή επιτροπών, επιφορτισμένων να γνωμοδοτούν για το σύνολο των ενεργειών που είναι ικανές να αυξήσουν την απόδοση του θερμικού εφοδιασμού της  βιομηχανίας και να προάγουν την παροχή θερμότητος εξ αποστάσεως, ιδίως με:  - τη συγκέντρωση της θερμικής παραγωγής και την αυξημένη προσφυγή στη συνδυασμένη παραγωγή θερμότητος και ισχύος,  - τη βελτίωση της θερμικής αποδόσεως των σταθμών με την αξιοποίηση της παραμενούσης θερμότητος,  - και τη βελτίωση της αποδόσεως των αγωγών θερμότητος και των συνδεδεμένων εγκαταστάσεων διανομής των βιομηχανικών συγκροτημάτων και των δικτύων αστικής θερμάνσεως, λαμβάνοντας συγχρόνως υπόψη τα προβλήματα μακροβιότητος των αγωγών- 2. να καλέσουν, προς το σκοπό αυτό, τα όργανα ή τις συμβουλευτικές επιτροπές να λάβουν υπόψη τα εξής μέτρα:  - τη διεύρυνση της συνεργασίας μεταξύ των παραγωγών-διανομέων ηλεκτρικής ενεργείας και των βιομηχανιών που καταναλίσκουν θερμική ενέργεια,  - την αναγνώριση και εξάλειψη των εμποδίων νομοθετικού, διοικητικού ή δασμολογικού χαρακτήρος που παρακωλύουν την ανάπτυξη της συνδυασμένης παραγωγής θερμότητος και ισχύος για τον εφοδιασμό της βιομηχανίας,  - τη διαφύλαξη περιοχών που επιτρέπουν τη σύγχρονη εγκατάσταση βιομηχανικών συγκροτημάτων και μονάδων συνδυασμένης παραγωγής θερμότητος και ισχύος,  - την ενθάρρυνση, σύμφωνα με τα άρθρα 92 και επόμενα της συνθήκης, της συνδυασμένης παραγωγής θερμότητος και ισχύος και της μεταφοράς θερμότητος,  - τη βελτίωση της πληροφορήσεως των μικρών και μεσαίων βιομηχανικών επιχειρήσεων,  - τη σύνταξη πινάκων για τις ανάγκες σε θερμότητα- 3. να ενθαρρύνουν τα συμβουλευτικά όργανα και επιτροπές στην τακτική ανταλλαγή των εμπειριών τους και τη συνεργασία τους σε κοινοτικό επίπεδο υπό την αιγίδα της Επιτροπής- 4. να προκαλέσουν και να προωθήσουν τεχνικοοικονομικές μελέτες για την αναγνώριση νέων, οικονομικά βιωσίμων σχεδίων παροχής θερμότητος εξ αποστάσεως και να προωθήσουν, στις περιπτώσεις που ενδείκνυται, την ανάπτυξη των υφισταμένων συστημάτων αστικής  θερμάνσεως και παροχής θερμότητος στη βιομηχανία- 5. να ανακοινώνουν τακτικά στην Επιτροπή τα μέτρα που λαμβάνουν στον τομέα αυτής της συστάσεως και τα επιτευχθέντα ή αναμενόμενα αποτελέσματά τους.  Έγινε στο Λουξεμβούργο, στις 25 Οκτωβρίου 1977.  Για το Συμβούλιο Ο Πρόεδρος W. CLAES  (1) ΕΕ αριθ. Α 153 της 9. 7. 1975, σ. 1.  (2) ΕΕ αριθ. Α 153 της 9. 7. 1975, σ. 5.


Avis juridique important

|

52004SC0008

Σύσταση για γνώµη του Συµßουλίου κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σύγκλισης της Δανίας, 2003-2010  /* SEC/2004/0008 τελικό */

Σύσταση για ΓΝΩΜΗ ΤΟΥ ΣΥΜΒΟΥΛΙΟΥ κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σύγκλισης της Δανίας, 2003-2010(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών [1], προέβλεπε ότι οι χώρες που δεν μετέχουν στο ενιαίο νόμισμα όφειλαν να υποβάλουν προγράμματα σύγκλισης στο Συμβούλιο και την Επιτροπή έως την 1η Μαρτίου του 1999. Το άρθρο 9 του εν λόγω κανονισμού ορίζει ότι το Συμβούλιο όφειλε να εξετάσει το εκάστοτε πρόγραμμα σύγκλισης με βάση τις εκτιμήσεις της Επιτροπής και της επιτροπής που έχει συσταθεί με βάση το άρθρο 114 της συνθήκης, δηλαδή της οικονομικής και δημοσιονομικής επιτροπής. Η Επιτροπή εξέδωσε σύσταση για κάθε πρόγραμμα. Με βάση τη σύσταση αυτή και κατόπιν διαβουλεύσεων με την οικονομική και δημοσιονομική επιτροπή, το Συμβούλιο εξέτασε το εκάστοτε πρόγραμμα και εξέδωσε σχετική γνώμη. Σύμφωνα με τον κανονισμό, τα επικαιροποιημένα προγράμματα σύγκλισης, τα οποία υποβάλλονται σε ετήσια βάση, είναι δυνατόν να εξετάζονται από το Συμβούλιο σύμφωνα με τις ίδιες διαδικασίες.[1]   ΕΕ L 209, 2.8.1997. Όλα τα έγγραφα που αναφέρονται στο παρόν κείμενο υπάρχουν στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.Το πρόγραμμα σύγκλισης της Δανίας το οποίο κάλυπτε την περίοδο 1998-2005 υποβλήθηκε στις 30 Οκτωβρίου 1998 και εξετάστηκε από το Συμβούλιο την 1η Δεκεμβρίου 1998 [2] και στη συνέχεια υποβλήθηκαν επικαιροποιημένα προγράμματα κάθε έτος.[2]   ΕΕ C 3, 6.1.1999Η Δανία υπέβαλε το πέμπτο και πιο πρόσφατο πρόγραμμα σύγκλισης, που καλύπτει την περίοδο 2003-2010, στις 28 Νοεμβρίου 2003. Οι υπηρεσίες της Επιτροπής αξιολόγησαν από τεχνική άποψη το εν λόγω επικαιροποιημένο πρόγραμμα λαμβάνοντας υπόψη τις πληροφορίες που παρέχονται σύμφωνα με τον κώδικα δεοντολογίας [3], τις φθινοπωρινές προβλέψεις καθώς και μεταγενέστερες εκτιμήσεις, την από κοινού συμφωνηθείσα μεθοδολογία για την εκτίμηση των κυκλικά προσαρμοσμένων αποτελεσμάτων, τις συστάσεις των γενικών προσανατολισμών της οικονομικής πολιτικής και τις αρχές που θεσπίζονται στην ανακοίνωση της Επιτροπής της 27ης Νοεμβρίου 2002 για την ενίσχυση του συντονισμού των δημοσιονομικών πολιτικών [4]. Η αξιολόγηση αυτή οδήγησε στα ακόλουθα συμπεράσματα:[3]   Αναθεωρημένη γνώμη της οικονομικής και δημοσιονομικής επιτροπής σχετικά με το περιεχόμενο και τη μορφή των προγραμμάτων σταθερότητας και σύγκλισης, που εγκρίθηκε από το Συμβούλιο ECOFIN στις 10.7.2001.[4]   COM(2002) 668 τελικό, 27.11.2002.Το πρόγραμμα είναι πλούσιο σε πληροφορίες ιδίως όσον αφορά τα στοιχεία σχετικά με την ανάλυση των μεσοπρόθεσμων και μακροπρόθεσμων προκλήσεων που θα αντιμετωπίσει η Δανία στον τομέα των δημοσίων οικονομικών και είναι σε γενικές γραμμές σύμφωνο με τον κώδικα δεοντολογίας [5]. Η στρατηγική για τα δημόσια οικονομικά που παρουσιάζεται παραμένει σε μεγάλο βαθμό αμετάβλητη και εξακολουθεί να επικεντρώνεται στην εξασφάλιση της βιωσιμότητας των δημοσίων οικονομικών σε μεσοπρόθεσμη και μακροπρόθεσμη βάση. Η στρατηγική αυτή εξακολουθεί να στηρίζεται τόσο στη διατήρηση πλεονασμάτων της γενικής κυβέρνησης της τάξης του 1½-2½% του ΑΕΠ κατά μέσο όρο μέχρι το 2010, όσο και στο πάγωμα των φόρων που αποσκοπεί επίσης στην εξασφάλιση του ελέγχου των δημοσίων δαπανών. Οι φορολογικές μειώσεις στο εισόδημα από την εργασία που θα εφαρμοστούν το 2004 αποσκοπούν στην τόνωση της προσφοράς εργασίας. Επιπλέον, τέθηκε σε εφαρμογή μία σειρά πρωτοβουλιών στην αγορά εργασίας.[5]   Αναθεωρημένη γνώμη της οικονομικής και δημοσιονομικής επιτροπής σχετικά με το περιεχόμενο και τη μορφή των προγραμμάτων σταθερότητας και σύγκλισης, που εγκρίθηκε από το Συμβούλιο ECOFIN στις 10.7.2001.Συνολικά, η κατάσταση της δανικής οικονομίας είναι καλή. Ωστόσο, όπως και για τα υπόλοιπα κράτη μέλη της ΕΕ, η οικονομία εξελίχθηκε λιγότερο ευνοϊκά το 2003 σε σχέση με τις προβλέψεις που υπήρχαν στο επικαιροποιημένο πρόγραμμα. Μετά από ένα έντονο ρυθμό αύξησης του ΑΕΠ το 2002, η ανάπτυξη σημείωσε αισθητή επιβράδυνση το 2003. Το 2004 και 2005, ο ρυθμός αύξησης του ΑΕΠ εκτιμάται ότι θα είναι ελαφρά υψηλότερος από 2%. Η εικόνα για την εξέλιξη της ανάπτυξης που παρουσιάζεται στο πρόγραμμα συμπίπτει σε μεγάλο βαθμό με εκείνη της Επιτροπής. Ωστόσο, για το 2003, οι υπηρεσίες της Επιτροπής (και πρόσφατα οι δανικές αρχές) έχουν προβλέψει αισθητά χαμηλότερο ρυθμό ανάπτυξης [6].[6]    Στις 11 Δεκεμβρίου, το υπουργείο οικονομικών έδωσε στη δημοσιότητα νέα αναθεωρημένη πρόβλεψη, σύμφωνα με την οποία ο ρυθμός αύξησης του ΑΕΠ το 2003 θα κυμαίνεται σε 0,4%, ποσοστό που προσεγγίζει την πρόβλεψη της Επιτροπής.Το 2003, ο πληθωρισμός στη Δανία περιορίστηκε σε περίπου 2%. Η εξέλιξη αυτή οφείλεται κατά κύριο λόγο στις χαμηλότερες αυξήσεις των τιμών ενεργειακών προϊόντων. Οι αυξήσεις των τιμών στον τομέα των υπηρεσιών είναι ένας από τους λόγους για τους οποίους ο πληθωρισμός ήταν ελαφρά υψηλότερος από το μέσο όρο της ζώνης του ευρώ. Ενώ οι αυξήσεις των μισθών στη Δανία ήταν υψηλότερες απ' ότι στη ζώνη του ευρώ, χάρη στην υψηλότερη αύξηση της παραγωγικότητας, οι επιπτώσεις στον πληθωρισμό ήταν περιορισμένες. Σύμφωνα με το επικαιροποιημένο πρόγραμμα, ο πληθωρισμός προβλέπεται να σημειώσει περαιτέρω μείωση τα προσεχή έτη, που θα οφείλεται στη χαλάρωση της αγοράς εργασίας καθώς και στη μείωση των τιμών των εισαγόμενων προϊόντων και στους χαμηλότερους έμμεσους φόρους. Συνολικά, οι προβλέψεις σχετικά με τον πληθωρισμό είναι παρόμοιες με εκείνες της Επιτροπής.Η κατάσταση των δημοσίων οικονομικών στη Δανία παραμένει υγιής και από το 1997 ο τομέας της γενικής κυβέρνησης παρουσιάζει πλεόνασμα. Ο τομέας της κεντρικής κυβέρνησης και της κοινωνικής ασφάλισης εμφανίζει επί του παρόντος πλεόνασμα. Για τα προσεχή έτη, το επικαιροποιημένο πρόγραμμα προβλέπει ότι η γενική κυβέρνηση θα πραγματοποιήσει πλεονάσματα από 1Ό% έως 1Ύ% μέχρι το 2005. Οι προβλέψεις αυτές συμβαδίζουν σε μεγάλο βαθμό με εκείνες της Επιτροπής. Για την υπόλοιπη περίοδο πρόβλεψης, αναμένεται η πραγματοποίηση πλεονασμάτων της τάξης του 2% του ΑΕΠ. Τόσο σύμφωνα με τους υπολογισμούς της Επιτροπής όσο και του προγράμματος, τα κυκλικά προσαρμοσμένα αποτελέσματα θα εξακολουθήσουν να είναι πλεονασματικά κατά τη διάρκεια της περιόδου που καλύπτει το πρόγραμμα, γεγονός που επιβεβαιώνει ότι η κατάσταση των  δημοσίων οικονομικών εξακολουθεί να είναι υγιής. Το δημόσιο χρέος αναμένεται να μειωθεί από 45,5 % του ΑΕΠ το 2002 σε 27,5% το 2010.Οι τοπικές διοικήσεις έχουν την υποχρέωση να ισοσκελίζουν τα έσοδα και τις δαπάνες τους. Το πάγωμα των φόρων αποτελεί τον βασικό μηχανισμό για τον έλεγχο των δαπανών, δεδομένου ότι οι τοπικές αρχές υπόκεινται σε πολύ αυστηρούς περιορισμούς όσον αφορά την πρόσβασή τους σε άντληση κεφαλαίων μέσω δανείων. Το 2002, το πάγωμα των φόρων προφανώς δεν επέτρεψε να συγκρατηθούν πλήρως οι δαπάνες της τοπικής αυτοδιοίκησης, και παρατηρήθηκαν ορισμένες υπερβάσεις. Δεδομένου ότι η τοπική αυτοδιοίκηση ευθύνεται για το μεγαλύτερο μέρος της δημόσιας κατανάλωσης, η προσήλωση των τοπικών αρχών στις δεσμεύσεις που έχουν αναλάβει σε συμφωνία με την κεντρική κυβέρνηση, συμπεριλαμβανομένου του παγώματος των φόρων, έχει πρωταρχική σημασία για την επίτευξη του συνολικού στόχου για τη δημόσια κατανάλωση. Ο στόχος για την αύξηση της πραγματικής δημόσιας κατανάλωσης έχει καταστεί αυστηρότερος στο επικαιροποιημένο πρόγραμμα. Από το 2005 και μετά ορίζεται σε ½%, στόχος ιδιαίτερα φιλόδοξος αν ληφθούν υπόψη οι τάσεις που παρατηρήθηκαν στο παρελθόν. Σε συνολικό επίπεδο, η συμμόρφωση με το πάγωμα των φόρων καθώς και με τις δημοσιονομικές συμφωνίες μεταξύ της τοπικής αυτοδιοίκησης και της κεντρικής κυβέρνησης φαίνεται να έχει βελτιωθεί από το 2002, αλλά δεν είναι ακόμη βέβαιο ότι τα μέτρα που προβλέφθηκαν θα επιτρέψουν την επίτευξη των στόχων για την αύξηση της δημόσιας κατανάλωσης το 2003 και μετά. Στο παρελθόν, ο έλεγχος των δημοσίων δαπανών στη Δανία δεν είχε πάντοτε τα αναμενόμενα αποτελέσματα. Η επίτευξη των στόχων αυτών αποτελεί σύσταση που απευθύνθηκε στη Δανία στους γενικούς προσανατολισμούς της οικονομικής πολιτικής το 2003.Η επίτευξη των μεσοπρόθεσμων στόχων που έχουν τεθεί για τα δημόσια οικονομικά εξαρτάται σε μεγάλο βαθμό από την υλοποίηση ορισμένων φιλόδοξων μέτρων στην αγορά εργασίας που προβλέπουν κυρίως την αύξηση του ποσοστού συμμετοχής στην αγορά εργασίας πέραν του ήδη υψηλού ποσοστού που παρατηρείται επί του παρόντος [7]. Τα μέτρα που έχουν ήδη εφαρμοστεί, συμπεριλαμβανομένης της φορολογικής μεταρρύθμισης, αναμένεται να οδηγήσουν σε αύξηση της απασχόλησης. Στο πρόγραμμα αναγνωρίζεται ότι για να υλοποιηθούν τα αναμενόμενα αποτελέσματα των μεταρρυθμίσεων που έχουν ήδη θεσπιστεί, είναι απαραίτητη η εφαρμογή πρόσθετων μέτρων. Ωστόσο, το πρόγραμμα δεν προσδιορίζει την κατεύθυνση των μεταρρυθμίσεων αυτών. Επιπλέον, η πρόσφατη επιβράδυνση της οικονομικής δραστηριότητας συνοδεύτηκε από επιδείνωση της αγοράς εργασίας. Η εξέλιξη αυτή δεν αποτελεί αναγκαστικά απειλή για την επίτευξη των μεσοπρόθεσμων στόχων στην αγορά εργασίας, αλλά η πραγματική απασχόληση πρέπει να συνεχίσει να αυξάνεται έτσι ώστε να αντισταθμιστεί το τμήμα της παρούσας ανεργίας που οφείλεται στην εξέλιξη της συγκυρίας.[7]    Το συνολικό ποσοστό απασχόλησης στη Δανία ήταν 76% το 2002. Το ποσοστό απασχόλησης για εργαζόμενους μεγαλύτερης ηλικίας (από 55 έως 64 ετών) κατά το ίδιο έτος ήταν 58%.Οι δανικές αρχές σκοπεύουν να μειώσουν τον φορολογικό συντελεστή κατά την περίοδο του προγράμματος, διατηρώντας συγχρόνως τη βιωσιμότητα των δημοσίων οικονομικών. Ωστόσο, όπως αναφέρεται στη γνώμη του Συμβουλίου σχετικά με το επικαιροποιημένο πρόγραμμα σύγκλισης της Δανίας του 2002, ο φορολογικός συντελεστής στη Δανία εξακολουθεί να είναι υψηλός σε σύγκριση με άλλες βιομηχανικές χώρες.Το πρόγραμμα παρουσιάζει υπολογισμούς σχετικά με τη μακροπρόθεσμη βιωσιμότητα των δημοσίων οικονομικών, συμπεριλαμβανομένων αναλύσεων ευαισθησίας. Ιδιαίτερο ενδιαφέρον παρουσιάζει η ποσοτικοποίηση των επιπτώσεων της μη θέσπισης νέων μεταρρυθμίσεων για τα δημόσια οικονομικά. Λαμβάνοντας υπόψη τις δυνητικές επιπτώσεις μιας ενδεχόμενης μη θέσπισης νέων μεταρρυθμίσεων στα δημόσια οικονομικά, θα ήταν χρήσιμο εάν το πρόγραμμα περιελάμβανε περισσότερες πληροφορίες για τον μελλοντικό προσανατολισμό των μεταρρυθμίσεων. Η δημοσιονομική στρατηγική που περιγράφεται στο πρόγραμμα είναι συμβατή με το στόχο της βελτίωσης της βιωσιμότητας των δημοσίων οικονομικών. Η στρατηγική είναι πλήρης και περιλαμβάνει μέτρα για τη μείωση του χρέους, τη διατήρηση πλεονάσματος καθόλη τη διάρκεια του προγράμματος και τη χρησιμοποίηση των πρόσθετων εσόδων που προκύπτουν από τη συμφωνία της Βόρειας Θάλασσας για την ταχύτερη μείωση του χρέους. Εάν οι μεσοπρόθεσμες προβλέψεις του προγράμματος επαληθευτούν, τα σημαντικά καθαρά περιουσιακά στοιχεία που προβλέπεται να συσσωρευτούν τόσο σε επίπεδο κυβέρνησης όσο και συνταξιοδοτικών ταμείων, θα επιτρέψουν στα δημόσια οικονομικά της Δανίας να αντιμετωπίσουν τις επιπτώσεις της γήρανσης του πληθυσμού.Οι οικονομικές πολιτικές που προσδιορίζονται στο επικαιροποιημένο πρόγραμμα είναι γενικά σύμφωνες με τους γενικούς προσανατολισμούς της οικονομικής πολιτικής για το 2003, που συνιστούσαν στις δανικές αρχές να συνεχίσουν τις προσπάθειές τους έτσι ώστε η εργασία να καταστεί αποδοτική από οικονομική άποψη με την αύξηση των κινήτρων συμμετοχής στον ενεργό πληθυσμό, να εξασφαλίσουν τον έλεγχο των δαπανών σε όλα τα επίπεδα διακυβέρνησης, να εντατικοποιήσουν τις προσπάθειές τους για την προώθηση του ανταγωνισμού στους τομείς όπου ο ανταγωνισμός είναι ανεπαρκής και να συνεχίσουν τις προσπάθειές τους για την αύξηση της αποτελεσματικότητας του δημόσιου τομέα.Με βάση την ανωτέρω εκτίμηση, η Επιτροπή ενέκρινε τη συνημμένη σύσταση για την έκδοση γνώμης του Συμβουλίου σχετικά με το επικαιροποιημένο πρόγραμμα σύγκλισης της Δανίας και τη διαβιβάζει στο Συμβούλιο.Σύσταση για ΓΝΩΜΗ ΤΟΥ ΣΥΜΒΟΥΛΙΟΥ κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σύγκλισης της Δανίας, 2003-2010ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών [8], και ιδίως το άρθρο 9 παράγραφος 3,[8]   ΕΕ L 209, 2.8.1997τη σύσταση της Επιτροπής,έπειτα από διαβουλεύσεις με την οικονομική και δημοσιονομική επιτροπή,ΕΞΕΔΩΣΕ ΤΗΝ ΑΚΟΛΟΥΘΗ ΓΝΩΜΗ:Στις [20 Ιανουαρίου 2004], το Συμβούλιο εξέτασε το επικαιροποιημένο πρόγραμμα σύγκλισης της Δανίας, το οποίο καλύπτει την περίοδο 2003-2010. Το πρόγραμμα είναι πλούσιο σε πληροφορίες, ιδίως όσον αφορά τον όγκο των παρεχόμενων στοιχείων για την ανάλυση των μεσοπρόθεσμων και μακροπρόθεσμων προκλήσεων που θα αντιμετωπίσει η Δανία στον τομέα των δημοσίων οικονομικών και είναι σε γενικές γραμμές σύμφωνο με τον κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης.Η στρατηγική για τα δημόσια οικονομικά που παρουσιάζεται παραμένει σε μεγάλο βαθμό αμετάβλητη και εξακολουθεί να εστιάζεται στην εξασφάλιση της βιωσιμότητας των δημοσίων οικονομικών σε μεσοπρόθεσμη και μακροπρόθεσμη βάση. Η στρατηγική αυτή εξακολουθεί να στηρίζεται αφενός στη διατήρηση των πλεονασμάτων της γενικής κυβέρνησης της τάξης του 1½-2½% του ΑΕΠ κατά μέσο όρο μέχρι το 2010 και αφετέρου στο πάγωμα των φόρων, που αποσκοπεί επίσης στην διευκόλυνση του ελέγχου των δημοσίων δαπανών. Οι φορολογικές ελαφρύνσεις στο εισόδημα από την εργασία που θα εφαρμοστούν το 2004 αποσκοπούν στην τόνωση της προσφοράς εργασίας. Επιπλέον, αναλήφθηκε μία σειρά πρωτοβουλιών στην αγορά εργασίας. Ωστόσο, όπως αναγνωρίζεται στο πρόγραμμα, απαιτείται η λήψη πρόσθετων μέτρων για την αύξηση της προσφοράς εργασίας.Το επικαιροποιημένο πρόγραμμα προβλέπει ότι η αύξηση του ΑΕΠ θα επιταχυνθεί από 1,4% σε άνω του 2% το 2004 και 2005. Η εικόνα της ανάπτυξης που παρουσιάζεται στο πρόγραμμα για το 2004 και 2005 είναι ρεαλιστική και συμφωνεί σε μεγάλο βαθμό με τις προβλέψεις της Επιτροπής. Για το 2003, οι υπηρεσίες της Επιτροπής (και πρόσφατα οι δανικές αρχές) προβλέπουν αισθητά χαμηλότερο ρυθμό ανάπτυξης.Τα δημόσια οικονομικά στη Δανία εξακολουθούν να είναι υγιή. Για την περίοδο 2003-2005, το επικαιροποιημένο πρόγραμμα προβλέπει την πραγματοποίηση πλεονασμάτων από 1Ό% έως 1Ύ% του ΑΕΠ, πράγμα που είναι σε γενικές γραμμές σύμφωνο με τις εκτιμήσεις της Επιτροπής. Για το υπόλοιπο της περιόδου, το πρόγραμμα προβλέπει πλεονάσματα ελαφρά χαμηλότερα από 2% του ΑΕΠ. Αλλά και από διαρθρωτική άποψη, τα δημόσια οικονομικά εξακολουθούν να είναι υγιή κατά τη διάρκεια της περιόδου πρόβλεψης. Το χρέος αναμένεται να μειωθεί από 45,5% του ΑΕΠ το 2002 σε 27,5% του ΑΕΠ το 2010. Συνεπώς, η Δανία θα εξακολουθήσει να τηρεί πλήρως τις απαιτήσεις του συμφώνου σταθερότητας και ανάπτυξης.Ο προσανατολισμός της δημοσιονομικής πολιτικής οφείλει να επιτρέπει τη δημιουργία ενός περιθωρίου ασφαλείας ώστε να μη σημειωθεί υπέρβαση της τιμής αναφοράς του 3% του ΑΕΠ υπό κανονικές μακροοικονομικές συνθήκες. Με βάση εύλογες μακροοικονομικές και δημοσιονομικές παραδοχές, θα μπορέσει να τηρηθεί ο μεσοπρόθεσμος στόχος ενός ισοσκελισμένου ή πλεονασματικού προϋπολογισμού καθόλη τη διάρκεια του προγράμματος.Η επίτευξη των μεσοπρόθεσμων στόχων στον τομέα των δημοσίων οικονομικών εξαρτάται, σε μεγάλο βαθμό, από την υλοποίηση μιας σειράς φιλόδοξων στόχων στην αγορά εργασίας, που προβλέπουν ιδίως την αύξηση του ήδη υψηλού ποσοστού συμμετοχής στον ενεργό πληθυσμό. Το επικαιροποιημένο πρόγραμμα αναγνωρίζει ότι απαιτούνται πρόσθετες μεταρρυθμίσεις στην αγορά εργασίας για την επίτευξη των στόχων αυτών. Η μη υλοποίηση των στόχων που έχουν τεθεί για την αγορά εργασίας μπορεί να έχει σημαντικές επιπτώσεις για τις προβλεπόμενες εξελίξεις των δημοσίων οικονομικών. Συνεπώς, θα ήταν χρήσιμο εάν το πρόγραμμα περιελάμβανε περισσότερες πληροφορίες σχετικά με τον μελλοντικό προσανατολισμό των μεταρρυθμίσεων.Οι δανικές αρχές σκοπεύουν να μειώσουν τον φορολογικό συντελεστή κατά τη διάρκεια του προγράμματος, χωρίς να θίγεται η βιωσιμότητα των δημοσίων οικονομικών. Ωστόσο, όπως αναφέρθηκε στη γνώμη του Συμβουλίου σχετικά με το επικαιροποιημένο πρόγραμμα σύγκλισης της Δανίας του 2002, ο φορολογικός συντελεστής στη Δανία εξακολουθεί να είναι υψηλός σε σύγκριση με εκείνο άλλων βιομηχανικών χωρών, και θα πρέπει να εξεταστεί το ενδεχόμενο περαιτέρω μειώσεων, διατηρώντας τα δημόσια οικονομικά σε υγιή κατάσταση.Με βάση τις σημερινές πολιτικές και τις μεσοπρόθεσμες προβλέψεις που υπάρχουν στο επικαιροποιημένο πρόγραμμα, τα σημαντικά καθαρά περιουσιακά στοιχεία που προβλέπεται να συσσωρευτούν τόσο σε επίπεδο κυβέρνησης όσο και συνταξιοδοτικών ταμείων αναμένεται ότι θα επιτρέψουν στα δημόσια οικονομικά της Δανίας να αντιμετωπίσουν τις επιπτώσεις της γήρανσης του πληθυσμού.Στους γενικούς προσανατολισμούς της οικονομικής πολιτικής του 2003 είχε γίνει η σύσταση στις δανικές αρχές να μεριμνήσουν ώστε η εργασία να είναι αποδοτική από οικονομική άποψη αυξάνοντας τα κίνητρα για τη συμμετοχή στον ενεργό πληθυσμό και να εξασφαλίσουν τον έλεγχο των δαπανών σε όλα τα επίπεδα διακυβέρνησης. Οι οικονομικές πολιτικές που διατυπώνονται στο επικαιροποιημένο πρόγραμμα σύγκλισης είναι σε γενικές γραμμές συνεπείς με τους γενικούς προσανατολισμούς της οικονομικής πολιτικής του 2003.